CELEX: 32009R0718
Language: et
Date: 2009-08-04 00:00:00
Title: Komisjoni määrus (EÜ) nr 718/2009, 4. august 2009 , teatavate kaupade klassifitseerimise kohta kombineeritud nomenklatuuris

7.8.2009   
            
            
               ET
            
            
               Euroopa Liidu Teataja
            
            
               L 205/7
            
         
      KOMISJONI MÄÄRUS (EÜ) nr 718/2009,
   4. august 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2009
      
         
            Komisjoni nimel
         
         
            komisjoni liige
         
         Ján FIGEĽ
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Neljarattaline sõiduk kahe 12 V taaslaetava akuga töötava elektrimootoriga. Sõiduk on umbes 48 cm laiune, 99 cm pikkune ja 58 cm kõrgune (allalastud seljatoega), kaalub akudeta kokku umbes 34,5 kg. Suurim lubatud koormus on umbes 115 kg.
                              Sõdukil on järgmised iseloomulikud tunnused:
                              
                                          —
                                       
                                       
                                          esi- ja tagaosa ühendav horisontaalne platvorm,
                                       
                                    
                                          —
                                       
                                       
                                          õhukindlate kummidega varustatud väikesed rattad (ligikaudu 2,5 × 19,0 cm),
                                       
                                    
                                          —
                                       
                                       
                                          käetugede ja -pidemeteta, reguleeritav iste, mille kõrguse saab fikseerida ühte kahest asendist ning
                                       
                                    
                                          —
                                       
                                       
                                          allalastav roolisammas.
                                       
                                    Roolisambal on väike juhtseade, mis koosneb kontaktlülitist, helisignaalseadmest, aku võimsusnäidikust ja maksimumkiiruse reguleerimise nupust.
                              Sõidukil on kaks pöidlaga juhitavat kangi kiirendamiseks, pidurdamiseks ja tagurdamiseks. Sõidukil on taga lisarattad ümbermineku vältimiseks. Sõidukil on elektrooniline kahe ajamiharuga pidur.
                              Kui sõiduki akud on täiesti laetud, on sõiduki maksimaalne sõiduulatus umbes 16 km ja sõiduk võib saavutada maksimaalse sõidukiiruse umbes 6,5 km/h.
                              Sõiduki võib lahti monteerida neljaks kergeks koostisosaks. See on kavandatud kasutamiseks kodus, jalgteedel ja üldkasutatavates ruumides ning selliseks tegevuseks nagu nt poeskäigud.
                              
                                  (1) Vt foto 1.
                           
                        
               
                  8703 10 18
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 10 ja 8703 10 18 sõnastusega.
                  Sõiduk on reisijateveoks kasutatavate sõidukite eriliik.
                  Sõiduk ei kuulu rubriiki 8713, kuna see ei ole spetsiaalselt kavandatud puuetega inimeste veoks ja sellel puuduvad erivahendid puuete leevendamiseks. (Vt ka HSi selgitavad märkused, rubriik 8713 ja kombineeritud nomenklatuuri selgitavad märkused, alamrubriik 8713 90 00.)
                  Seega tuleb sõiduk klassifitseerida peamiselt reisijateveoks ette nähtud mootorsõidukina CN-koodi 8703 10 18 alla.
               
            
                  
                              2.
                           
                           
                              Kolmerattaline sõiduk kahe 12 V taaslaetava akuga töötava elektrimootoriga. Sõiduk on umbes 61 cm laiune, 120 cm pikkune ja 76 cm kõrgune (allalastud seljatoega), kaalub akudeta kokku umbes 46 kg. Suurim lubatud koormus on umbes 160 kg.
                              Sõdukil on järgmised iseloomulikud tunnused:
                              
                                          —
                                       
                                       
                                          esi- ja tagaosa ühendav horisontaalne platvorm,
                                       
                                    
                                          —
                                       
                                       
                                          õhukindlate kummidega varustatud väikesed rattad (ligikaudu 8,9 × 25,4 cm),
                                       
                                    
                                          —
                                       
                                       
                                          käetugede ja -pidemeteta, reguleeritav iste, mille kõrguse saab fikseerida ühte kolmest asendist ning
                                       
                                    
                                          —
                                       
                                       
                                          allalastav roolisammas.
                                       
                                    Roolisambal on väike juhtseade, mis koosneb akumeetrist, kontaktlülitist, tulede lülitamise nuppudest, helisignaalseadmest ja maksimumkiiruse reguleerimise nupust.
                              Sõidukil on kaks pöidlaga juhitavat kangi kiirendamiseks, pidurdamiseks ja tagurdamiseks. Sõidukil on taga lisarattad ümbermineku vältimiseks. Sõidukil on elektrooniline kahe ajamiharuga pidur.
                              Kui sõiduki akud on täiesti laetud, on sõiduki maksimaalne sõiduulatus umbes 40 km ja sõiduk võib saavutada maksimaalse sõidukiiruse umbes 8 km/h.
                              Sõiduki võib lahti monteerida seitsmeks kergeks koostisosaks. See on kavandatud kasutamiseks kodus, jalgteedel ja üldkasutatavates ruumides ning selliseks tegevuseks nagu nt poeskäigud.
                              
                                  (1) Vt foto 2.
                           
                        
               
                  8703 10 18
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 10 ja 8703 10 18 sõnastusega.
                  Sõiduk on inimeste veoks kasutatavate sõidukite eriliik.
                  Sõiduk ei kuulu rubriiki 8713, kuna see ei ole spetsiaalselt kavandatud puuetega inimeste veoks ja sellel puuduvad erivahendid puuete leevendamiseks. (Vt ka HSi selgitavad märkused, rubriik 8713 ja kombineeritud nomenklatuuri selgitavad märkused, alamrubriik 8713 90 00.)
                  Seega tuleb sõiduk klassifitseerida peamiselt reisijateveoks ette nähtud mootorsõidukina CN-koodi 8703 10 18 alla.
               
            
         
      
                  
                     
               
               
                  
                     
               
            
         (1)  Fotod on üksnes illustreerivad.